السلام عليكم انا فتاه عمري 20 سنه اعاني من خوف وتوجس من الناس ومن كل الي حولي اخاف اجلس بمكان لوحدي حتى لو امام البيت احس ان في احد حولي او خلفي اتمنى اجلس مثل الناس بدون مااحس بخوف وقلق رغم اني اعرف ان المكان أمن ومافي احد حتى لما اروح لمكان عام او السوق اكره اشوف الناس او الرجال تحديدا بالمكان احس انهم حيأذوني مستحيل اروح السوق بدون وجود اختي او امي معي،، عندي تناقض بشخصيتي عجيب ماقدرت افهم نفسي عندي خوف زايد من الامور الي بالنسبه للناس شي عادي وبنفس الوقت مااخاف من الاشياء الي الناس الطبيعين يخافون منها مثلا احب اتابع افلام الرعب ومااخاف ابدا ومااخاف من قصص الجن والاشياء الخارقه للعاده ومااخاف من المرتفعات لكن اخاف من اشياء تافهه احاول قدر المستطاع ما أبين لأحد من اهلي اني خايفه وممكن مو ملاحظين هالشي علي لكن انا احسه بكل لحظه صارت معي قصص بالطفوله اعتقد انها هي سبب مشكلتي تعرضت لمحاولتين خطف المحاوله الاولى كانت بعمر سبع سنوات من شخص مااعرفه نجيت منها بفضل الله وماخفت بوقتها وعدت وبديت انساها لما صار عمري ٩ سنوات تعرضت للمحاوله الثانيه من شخصين ايضا مااعرفهم كان ضررهم قريب وبفضل الله سبحانه هربت منهم بأخر لحظه لما وصلت اهلي كنت منهاره ولما حكيت لهم من خوفهم خوفني اكثر وزادو علي بردة فعلهم واسمع تحليلاتهم للموقف والي يقول لوخطفوك قتلوك او باعو اعضائك وانا اتخيل معهم ومرعوبه على اساس كلامهم هذا عشان يعطوني درس اسمع كلامهم ولا ابعد عنهم وانا بلحظتها كنت محتاجه احد يطمني مو يعطني درس اخذت فتره كل مااجي بنام بالليل اتذكر الموقف وكيف كنت اهرب وكيف ردة فعل اهلي وماقدر انام اتخيل لو ماهربت وش حيكون مصيري لحد الان لما اتذكرهم ماقدر انام حسبي الله ونعم الوكيل فيهم واسئل الله ان يحمي الناس من شرهم اذا لسا عايشين مشكلتي وخوفي اللامنطقي تقريبا سببه معروف لكن الي باخذ رايكم فيه كيف اتخلص من هذا التفكير والخوف الزايد لاتقولون لي تحتاجي مساعده نفسيه لانه صعبه علي الروحه للعلاج النفسي لو كنت اقدر كنت بروح لكن ماقدر لأسباب اتمنى تفيدوني كيف اتغلب على هذي الافكار بنفسي؟